Soos Bella se skaap met die klokkie om die nek - Maak geraas sodat die mense kennis neem van jou bestaan
- onder 'n groep mense wat niks van iets weet nie, blink die een mens uit wat wel so 'n bietjie kennis daarvan het.
*Hy is in die bol gepik / met die maan gepla / van lotjie getik / het 'n klap van die windmeul weg / het nie al sy varkies op hok nie - hy is nie by sy volle verstand nie
*Hulle staan op die dak toe ek daar kom - In Namakwaland waar die wêreld plat is, was die dak die hoogste uitkyk plek vir baie. As jy dan lank gedraai het, het mense op die dak gaat staan om te kyk of jy nie al aankom nie. Kom jy dan was dit 'n geskel or jy so lank gedraai het. Vandaar as iemand kwaad is vir jou staan hy op die dak vir jou!)
Baie dankie vir die aandra Raaitjie. Dit kan net 'n uitdaging wees om 'n storie of 'n gedig te skryf waarin ons al hierdie gesegdes gebruik. Dit is mos groot pret.
Sjoe mater wat 'n gesukkel om by die forum vandag in te kom! Ek het nou net vir jou 'n paar lyntjies aangestuur met die poskoetsie :) Na ek jou kommentaar gelees het, het ek besluit om 'n gediggie te skryf met van die ou spreektaal maar wou dit graag in 'n nuwe struktuur doen wat ons nog nie hier na geloer het nie. Omdat die struktuur baie sterk staatmaak op wit spasie (ruimte) in 'n vers wys dit nie op al die programme nie. Ek gaan probeer om die gedig en riglyne te plaas. Of dit die spasies gaan aanwys weet ek nog nie, anders sal ek die gedig (aangepas met leestekens waar wit spasie sou voorkom) hier kom plaas
Wow, Raaitjie, dit is 'n meesterstuk en ek besef terdeë hoeveel tyd jy hierin geploeg het. Ek kan beslis sien dat die spasie in die plek van die komma, beter funksioneer as wat die komma sou doen.
Dit was 'n groot plesier matertjie. Ek was besig om 'n digbundel te lees (saamgestel deur 90 vrouedigters) hier aan ons kant van die aardbol en was verstom oor hoeveel verse het gebruik gemaak van witspasies. Van hierdie verse dateer werklik uit die jaar toet As 'n mens die tegniek minimaal toepas in 'n vers is die eindresultaat natuurlik baie meer indrukwekkend/opsigtelik.
Ek het al getel, as elke skrywer wat hier saam skryf iets in ons bundel sit, dan is ons 20. Een vyfde as ons wil 100 hê!